als_Latn dik_Latn sag_Latn
Në një takim me banorët e Delvinës, kreu i qeverisë e krahasoi Bashën me Suden e firmave piramidale, skemës së mashtrimit financiar në ’97. Mes të tjerash Rama tha se edhe Sudja kishte fytyrën më të sinqertë. “Po çfarë kryeministër ekonomie thotë ai. Me atë plan taksash ku do t’i gjejë paratë për të investuar te Sudja? Sudja të paktën e kishte fytyrën më të sinqertë”, tha Rama.
Drejtesia
Ndër të tjera, gjatë fjalës së rij Ramas u ndal edhe një herë në sistemin e Drejtësisë që sipas tij do të pësojë transfor,ime rrënjësore me reformën e drejtësisë që është miratuar. Kryeministri Rama ka sulmuar ditën e sotme gjyqtarët dhe prokurorët që kanë ankimuar vetingun në Kushtetuese. Ai tha se gjyqtarët vepruan si “skutha” me ankimimin e vetingut. Rama përmendi edhe një prokuror që sipas tij rezulton me 10 apartamente. “E patë atë prokurorin që kishte 10 shtëpi. Njeriu më me fat në botë. Mirë vjehrra që e donte shumë, por edhe komshiu ia kishte falur një shtëpi”, tha Rama.
Akuza për Dulen
Rama ka sulmuar sërish kryetarin e PBDNJ, Vangel Dule, i cili kandidon në listat e PD në Qarkun e Vlorës. Rama tha se Dule i ka shkuar në zyrë për tenderë dhe drejtori, ndërsa asnjëherë nuk ka kërkuar as edhe investimin më minimal në zonat e minoritetit. "Dule s'ka ardhur të më kërkojë një gozhdë për minoritetin. Ama për inspektorë, drejtorë dhe prokuratorë tenderash ka nevojë partia, janë njerëzit tanë, kanë luftuar, thotë. Po për çfarë kanë luftuar ata? E përsëris kjo duhet të marrë fund", u shpreh Rama.
Ai kërkoi votë për PS-në në qarkun ku ai kandidon për deputet edhe për të ndëshuar PD-në dhe listat e saj ku ndodhen si Dule i cili përfaqëson minoritetin grek ashtu edhe Dashamir Tahiri nga radhët e komunitetit çam. "Dule del në fushatë dhe iu thotë më votoni mua që të dalë edhe Dashi i Havasë. Por Dashi i Havasë këtë herë nuk ka asnjë shpresë, nuk e nxjerrin dot deputet", tha Rama. /Gazeta Express/
als_Latn als_Latn als_Latn als_Latn als_Latn als_Latn